[bookmark: _Hlk523315666][bookmark: _Hlk523315665]
[image: ][image: ][image: ][image: ]
Vedtægter for ”Beboerforeningen Bredegaard”
§1  Foreningens navn er Beboerforeningen Bredegaard, og foreningens adresse er hos formanden.
§2  Foreningens formål er gennem målrettet indsats at forbedre livskvaliteten og skaffe gode vilkår for beboerne på Blindecenter Bredegaard, Lindelyvej 5, Fredensborg.
§3  Alle beboere optages som medlem ved indflytning.
§4  Kontingentet, som fastsættes på den årlige generalforsamling,  skal indbetales senest 1 måned efter generalforsamlingen.  For nye medlemmer forfalder kontingentet ved indmeldelsen.
Ved indmeldelse betales kontingent for hele året, uanset indmeldelsestidspunktet.
Stemmeret på generalforsamlingen opnås ved kontingentbetaling.
Generalforsamlingen skal så vidt muligt afholdes ultimo året på Bredegaard og varsles med min. 14 dage. 
§5  På generalforsamlingen vælges foreningens bestyrelse, som vælges for et år. Bestyrelsen består af 1-2 repræsentanter fra hvert hus. Formand, næstformand og kasserer vælges blandt repræsentanterne.
§6  Hvis der ikke kan vælges en fuldtallig bestyrelse nedlægges foreningen og eventuelle midler bruges til fordel og glæde for beboerne på Blindecenter Bredegaard.
§7 Foreningen tegnes af formand og kasserer i foreningen.


Vedtaget på den stiftende generalforsamling på Bredegaard den 19. november 2020.
Revideret på generalforsamling d. 2. december 2021 (§7).   

